AOT เทรดคึก-วอลุ่มหนา! รับมติไฟเขียวแตกพาร์ เป็นหุ้นละ 1 บาท
AOT เทรดคึก-วอลุ่มหนา! รับมติไฟเขียวแตกพาร์ เป็นหุ้นละ 1 บาท ล่าสุด ณ เวลา 12.16 น. ราคาอยู่ที่ 410.00 บาท บวก 4.00 บาท หรือ 0.99% สูงสุดที่ 412.00 บาท ต่ำสุดที่ 404.00 บาท มูลค่าซื้อขายที่ 1.06 พันล้านบาท 
30 ม.ค. 2560

ผู้สื่อข่าวรายงานว่า ราคาหุ้นบริษัท ท่าอากาศยานไทย จำกัด (มหาชน) หรือ AOT ณ เวลา 12.16 น. ราคาอยู่ที่ 410.00 บาท บวก 4.00 บาท หรือ 0.99% สูงสุดที่ 412.00 บาท ต่ำสุดที่ 404.00 บาท มูลค่าซื้อขายที่ 1.06 พันล้านบาท 

ทั้งนี้เมื่อวันศุกร์ที่ผ่านมา (27 ม.ค.) AOT ได้แจ้งอนุมัติการเปลี่ยนแปลงมูลค่าหุ้นที่ตราไว้ จากหุ้นละ 10 บาท เป็นหุ้นละ 1 บาท
อีกทั้งอนุมัติการแก้ไขเพิ่มเติมหนังสือบริคณห์สนธิ ข้อ 4 เรื่องทุนจดทะเบียนของบริษัทให้สอดคล้องกับการเปลี่ยนแปลงมูลค่าหุ้นที่ตราไว้ เป็นดังต่อไปนี้ ข้อ 4. ทุนจดทะเบียน จำนวน 14,285,700,000.00 บาท (หนึ่งหมื่นสี่พันสองร้อยแปดสิบห้าล้านเจ็ดแสนบาท)แบ่งออกเป็น 14,285,700,000 หุ้น (หนึ่งหมื่นสี่พันสองร้อยแปดสิบห้าล้านเจ็ดแสนหุ้น)มูลค่าหุ้นละ 1.00 บาท (หนึ่งบาท) โดยแยกออกเป็นหุ้นสามัญ 14,285,700,000 หุ้น (หนึ่งหมื่นสี่พันสองร้อยแปดสิบห้าล้านเจ็ดแสนหุ้น)